Karpe Diem bytter manager
VG presiserer: I en tidligere versjon av denne artikkelen slo VG i tittelen fast at Karpe Diem «bryter» med Andreassen. Tittelen kunne tolkes som det var en konflikt mellom Karpe Diem og Andreassen. VG presiserer at avisen ikke hadde dekning for dette i saken. Ifølge Andreassen var byttet av manager udramatisk. Han fortsetter som bandets advokat. Norges største hip hop-duo skal ikke jobbe mer med Morten Andreassen som manager. Byttet bekreftes overfor VG av begge parter. Les også: Beskyldes for jødehets Andreassen har vært manager for Karpe Diem i drøye seks år, en periode hvor duoen har gått fra å være populære rappere til noe nært allemannseie. Manageren har i senere tid vært godt synlig som bakmann for bokseren Cecilia Brækhus. Han jobber i tillegg som advokat for John Christian Elden. Så du? Ny familielykke i Karpe-leiren Han styrte også Marit Larsens karriére da den var som hetest. Andreassen er forøvrig kjent for sine tette bånd til kronprinsparet. Byttet kommer like før Karpe Diem gyver løs på tre utsolgte konserter i Oslo Spektrum. Husker du? Karpe Diem får massiv hets Silje Larsen Borgan har figurert som Karpe Diems PR-sjef siden de startet «Heisann Montebello»-konseptet høsten 2015. Hun tar over som duoens nye manager. – Utrolig stort! Chirag og Magdi er vanvittig proffe, dyktige, inspirerende og jobber hardt og dedikert. Det er en ære å få en enda viktigere rolle i deres univers, sier hun. – Vi er stolte over at Silje sa ja, uttaler Karpe Diem selv. Karpe-anmeldelser: – Angrep fra alle kanter Duoen vil fortsatt ha et forretningsforhold til Morten Andreassen, som eier halvparten av den nye managerens byrå Little Big Sister. Han sier til VG at det er helt riktig med et generasjonsskifte i rollen som manager for Karpe Diem nå. – Og ingen passer bedre til å overta enn Silje.
Morten Andreassen skal ikke lenger være Karpe Diems manager. Bandets PR-sjef tar over.